́й же чте́тъ мл҃тву сію̀ та́йнѡ: ̑ко бж҃е ѻ́ч҃е вседержи́телю, изво́ливый єди́ну ѿ всегѡ̀ ро́да человѣ́ча, чи́стую голуби́цу и нескве́рную а́гницу, приснодв҃у мр҃і́ю въ мт҃рь єдиноро́дному твоему̀ сн҃у избра́ти, и въ жили́ще єму̀ наи́тіемъ прест҃а́гѡ дх҃а ѡст҃и́ти, вы́шшую же и чс̑тнѣ́йшую херуві́мѡвъ и серафі́мѡвъ, и всея̀ тва́ри сла́внѣйшую, хода́таицу и мл҃твенницу человѣ́ческому ро́ду сотвори́лъ ю̀ єсѝ:тоя̀ мл҃твами и предста́тельствомъ ікѡ́ну сію̀, въ че́сть и па́мять єя̀, и въ сла́ву изъ̑ нея̀ рожде́ннагѡ єдиноро́днагѡ и єдиносу́щнагѡ твоегѡ̀ сн҃а, и тебѐ безнача́льнагѡ єгѡ̀ ѻц҃а̀, и прест҃а́гѡ и животворя́щагѡ твоегѡ̀ дх҃а соста́вленную, бл҃года́тію твое́ю въ ѡкропле́ніи воды̀ сея̀ сщ҃е́нныя, бл҃гословѝ и ѡст҃ѝ, и явѝ ю̀ всѣ̂мъ вѣ́рою предъ̑ не́ю моля́щымъ ти ся, цѣле́бницу душе́вныхъ неду́гѡвъ и тѣле́сныхъ, и ѿ всѣ́хъ вра́жіихъ навѣ́тѡвъ свобожде́ніе и покро́въ держа́венъ, и мольба́мъ бл҃гопрія̂тнымъ у тебѐ бы́ти сотворѝ